**Στις 30 Σεπτέμβρη 4 Οκτώβρη, 13 Οκτώβρη 2022 και 18 Οκτώβρη συνήλθε το ΔΣ του ΠΙ μετά από πρόσκληση όπως προβλέπεται από το καταστατικό και αφού διαπίστωσε απαρτία και συμμετοχή όλων των μελών του ΔΣ και στις τέσσερεις συνεδρίες, μετά από συζήτηση, αποφάσισε τα εξής:**

**Επιστημονική Επιτροπή**

1. Να προωθηθεί η σύσταση Επιστημονικής Επιτροπής και o τρόπος λειτουργίας της, με ευθύνη συντονισμού του Άρη Στρατάκου και Φώτη Μπίμπαση.
2. Να διερευνηθεί η αξιοποίηση των συμπερασμάτων των ερευνών γνώμης που έχουν γίνει το 2021 και το 2022 με την συνδρομή της Επιστημονικής Επιτροπής, μετά τη σύστασή της.

**Έργα του Πράσινου Ινστιτούτου**

1. Ολοκληρώθηκαν οι διεργασίες με το GEF για το νέο EGAT 2022-23 με ευθύνη της Ευγενίας Σκορδή, προϋπολογισμού 10.000 €. Η συμμετοχή που πρέπει να καταβάλει το ΠΙ στο GEF (10%) είναι 1.000 €.
2. Εγκρίθηκε από το GEF το έργο: Campaign of 4 regional events: Specializing climatic change, Project type one partner.
   1. Public hybridic event day in Thessaly: Preparing Thessaly for the Climatic Change
   2. Public hybridic event day in Thessaloniki: Climatic change and the region of Central Macedonia.
   3. Public hybridic event in Mitilini: Climatic Change and regional policies to combat desertification in insular conditions
   4. Public hybridic event in Kalamata: Climatic Change and regional food policies
   5. ROUNDTABLE WITH EXPERTS

Ο Προϋπολογισμός είναι 9.600 και η συμμετοχή που πρέπει να καταβάλει το ΠΙ στο GEF (10%) είναι 960 €. Υπήρξε δυσκολία προγραμματισμού από τις Περιφέρειες λόγω θέρους. Έχουν βρεθεί οι κατάλληλοι ομιλητές και τα 4 Περιφ Σχέδια. Θα υλοποιηθεί τον Νοέμβρη-Δεκέμβρη 2022. Να γίνει προσπάθεια για συμμετοχή των τοπικών διαχειριστικών αρχών.

1. Βαίνει προς υλοποίηση η συνεργασία με το ENoP για την δίγλωσση έκδοση βιβλίου “*Agroforestry landscapes revival in the climate change era”*  και τη διάδοση του, με ευθύνη του Ρήγα Τσιακίρη, μετά την πληρωμή 400 € των συνδρομών του ΠΙ για τα προηγούμενα έτη που ήταν προϋπόθεση.
2. Βρίσκεται στην τελευταία του φάση το διακρατικό έργο Διακρατικό πρόγραμμα: «ΤΟ ΜΕΛΛΟΝ ΤΗΣ ΑΝΑΤΟΛΙΚΗΣ ΕΥΡΩΠΗΣ ΚΑΙ Η ΟΙΚΟ-ΔΗΜΟΚΡΑΤΙΑ» Διοργανώθηκε από το GEF με την υποστήριξη του Πράσινου Ινστιτούτου (Ελλάδα), του Δικτύου Ανάπτυξης και Συνεργασίας Ανατολικής Ευρώπης (CDNEE), των ινστιτούτων Green Thought Foundation (Τουρκία), του Φόρουμ Βιώσιμης Ανάπτυξης Green Window (Κροατία) και Ecopolis (Ουγγαρία). Η Ελλάδα συμμετέχει με προϋπολογισμό 7.000 €. Η συμμετοχή που πρέπει να καταβάλει το ΠΙ στο GEF (10%) είναι 700 €.

**Εκδόσεις**

1. Έγινε η έκδοση και η επανέκδοση και αποστολή στη Λάρισα του Βιβλίου του Ζήση Αργυρόπουλου «Κλιματική Αλλαγή: Προετοιμάζοντας τη Θεσσαλία» με δαπάνη που δεν βαρύνει το Πράσινο Ινστιτούτο. Επίσης έγινε η βιβλιοπαρουσίαση στις 4/5/2022 στο Χατζηγιάννειο Πνευματικό Κέντρο του Δήμου Λάρισας με μεγάλη επιτυχία.
2. Η βιβλιοπαρουσίαση του Βιβλίου του Ζήση Αργυρόπουλου «Κλιματική Αλλαγή: Προετοιμάζοντας τη Θεσσαλία» στην Αθήνα δεν υλοποιήθηκε στα τέλη Μάη ή αρχές Ιούνη 2022, όπως ήταν προγραμματισμένο γιατί δεν ήταν διαθέσιμος ο συγγραφέας και προγραμματίζεται να υλοποιηθεί τον Οκτώβρη ή Νοέμβρη 2022.
3. Προκειμένου να προωθηθεί η έκδοση βιβλίου του Παναγιώτη Λογγινίδη νομικής έρευνας σε σχέση με το ανθρώπινο πλέον δικαίωμα "Πρόσβασης στη γη" που είναι πρωτότυπη έρευνα και σχετίζεται με το land grabbing, και να ακολουθήσει βιβλιοπαρουσίαση και ειδική εκδήλωση -ημερίδα πρέπει να υπογραφούν οι συμβάσεις με το ΠΙ που ζήτησε ο συγγραφέας. Να γίνει συνεργασία του Προέδρου και του Γραμματέα, μαζί με τη Δήμητρα Λυμπεροπούλου, που έχει θέσει πρώτη το θέμα στο ΠΙ, για να προχωρήσει η υλοποίηση της έκδοσης. Σημειώνεται ότι για την έκδοση αυτή υπάρχει ενδιαφέρον από τον ακαδημαϊκό χώρο.
4. Να γίνει επεξεργασία σε ηλεκτρονικό βιβλίο και η ψηφιακή παρουσίαση της ημερίδας του Πράσινου Ινστιτούτου που έγινε στα πλαίσια της περιβαλλοντικής έκθεσης VERDEtec με ευθύνη του Ηλία Γιαννίρη. Υπάρχει όλο το υλικό της Ημερίδας αναρτημένο. Μπορεί να υλοποιηθεί τον Οκτώβρη 2022.
5. Δεν υλοποιήθηκε ο προγραμματισμός για ηλεκτρονικό πωλητήριο βιβλίων π.χ. μέσω ΚΑΛΟ. Εμπόδισαν οι καθυστερημένες διαδικασίες πιστοποίησης από την ΕΤΕ και η θερινή περίοδος. Μπορεί να υλοποιηθεί τον Οκτώβρη 2022.
6. Είχε αποφασιστεί να διαπιστωθεί από τις εκδόσεις των συναδέλφων, Νίκα, Νικολόπουλο και την Πολιτεία σε τι σημείο βρίσκονται οι πωλήσεις των βιβλίων μας που διαχειρίζονται. Μπορεί να υλοποιηθεί τον Οκτώβρη 2022.
7. Επανεκδόθηκε το newsletter του ΠΙ που έχει σταματήσει από το 2016, με ευθύνη του Ηλία Γιαννίρη.

**Συνεργασίες**

1. Το Πράσινο Ινστιτούτο έθεσε υποψηφιότητα η οποία εγκρίθηκε, για συμμετοχή του Χρήστου Σακελλαρίδη στη Γενική Συνέλευση του GEF.
2. Να οργανωθεί μέσω του Χρ Σακελλαρίδη συνάντηση γνωριμίας του ΔΣ του ΠΙ με το GEF.
3. Να ολοκληρωθεί η διερεύνηση ενδεχόμενης συνεργασίας του ΠΙ με το ΙΝΑΛΕ και την Αναστασιάδου Χρύσα Ερευνήτρια ΙΝ.ΑΛ.Ε.
4. Έγινε ένα σχέδιο επιστολής από την Ε. Τσιομίδου για συνεργασία με τον ΕΛΓΟ ΔΗΜΗΤΡΑ, που πρέπει να προσαρμοστεί για να απευθύνεται στους ερευνητές. Θα πρέπει να ακολουθήσουν επαφές με τους ερευνητές στον ΕΛΓΟ Δήμητρα για διεύρυνση της συνεργασίας μαζί τους με ομάδα εργασίας τους Ε. Τσιομίδου, Ρ. Τσιακίρη.
5. Να διερευνηθούν δυνατότητες εκδηλώσεων ευαισθητοποίησης του κοινού από το Πράσινο Ινστιτούτο για τα ΑΜΕΑ , με ευθύνη των Φώτη Μπίμπαση, Άρη Στρατάκου και Γιούλας Αργυρούδη. Για την υλοποίηση αυτής της δράσης έγινε δημοσίευση άρθρου του Αντιπροέδρου του Πράσινου Ινστιτούτου Φώτη Μπίμπαση για σημαντικά θέματα των ΑΜΕΑ. [https://www.avgi.gr/.../416501\_prosopikos-boithos-gia...](https://www.avgi.gr/koinonia/416501_prosopikos-boithos-gia-oles-tis-ilikies-horis-exaireseis?fbclid=IwAR11TJJUgJ8R8MLjW5yX94xfuiTchqYCzeJlgB3ZjyJv0Ld7YIG_51BTBjw), Επίσης ο Φώτης Μπίμπασης μίλησε στην εκπομπή του OPEN ΕΙΝΑΙ ΦΙΛΙΚΗ ΠΟΛΗ Η ΘΕΣΣΑΛΟΝΙΚΗ ΓΙΑ ΑΝΘΡΩΠΟΥΣ ΜΕ ΠΡΟΒΛΗΜΑΤΑ ΑΝΑΠΗΡΙΑΣ; ([https://youtu.be/sWJP8Tf53IA](https://youtu.be/sWJP8Tf53IA?fbclid=IwAR3eYRaYwlvXbUhO7hVxsjYkOMso-pVNrVVmitHKJJy3NnfKtjmRLX9cGbU)).Η δράση συνεχίζεται.

**Οικονομική εικόνα του ΠΙ**

Το διοικητικό συμβούλιο ενημερώθηκε για την τρέχουσα οικονομική εικόνα του ΠΙ και την πορεία των έργων που έχει αναλάβει το ΠΙ και για τη διαχείριση του κάθε έργου, και ζήτησε να υπάρχει καρτέλα έργου για το κάθε έργο που υλοποιείται. Η τελική εικόνα του έτους θα διαμορφωθεί στο κλείσιμο του οικονομικού έτους.

**Προγραμματισμός**

1. **Στρατηγικές εξεύρεσης πόρων**: Θα χρησιμοποιηθεί ως βάση το σχέδιο που κοινοποίησε ο Χρήστος Σακελλαρίδης πάνω στο οποίο όλο το ΔΣ θα ξεκινήσει τις συνεργασίες με συγκεκριμένα πρόσωπα ως συνδρομητές και δωρητές, αλλά και με απεύθυνση σε πανεπιστήμια, ερευνητικά ινστιτούτα, εξειδικευμένους επιστήμονες, φορείς της κοινωνικής οικονομίας, ΜΚΟ, ΑΜΚΕ και συμμετοχή σε υπάρχοντα χρηματοδοτικά εργαλεία (ΕΣΠΑ κλπ). Οι στρατηγικές εξεύρεσης πόρων θα πρέπει να συμπληρωθούν από τα μέλη του ΔΣ ώστε να προκύψει μια πλήρης εικόνα μέχρι τις 23/10/2022.
2. Για τη διοργάνωση για 2η χρονιά του **EGAT** το ΔΣ δεσμεύεται να υλοποιήσει το σχέδιο που υποβλήθηκε από το ΠΙ και εγκρίθηκε από το GEF.
3. Για το **one partner project** το ΔΣ αποφάσισε να γίνει υποβολή πρότασης για τη νησιωτικότητα πάνω στους στρατηγικούς άξονες του GEF και θα έχει τη δομή ενός διημέρου ως εξής:

Ημέρα 1η: Green deal for all και ζητήματα νησιωτικότητας: Μεταφορές, εποχικότητα, διπλή νησιωτικότητα, γήρανση, τοπική οικονομία ποιότητας, ενεργειακή αυτονομία με βάση σταθερές ΑΠΕ και ανεξάρτητα από τη διασύνδεση των νησιών με το ηπειρωτικό δίκτυο, ενεργειακή φτώχεια.

Ημέρα 2η: Peace and security και νησιωτικός χώρος.

Για την πρόταση αυτή που πρέπει να υποβληθεί μέχρι τις 30/10/2022 σχηματίζεται ομάδα προετοιμασίας που περιλαμβάνει τους Η. Γιαννίρη, Ά. Στρατάκο και Α. Αργυρούδη.

Το ΔΣ αποφάσισε να υπάρχουν μηνιαίες συναντήσεις ενημέρωσης μέχρι τη σύγκλιση του επόμενου ΔΣ.

**Το Διοικητικό Συμβούλιο**

Ηλίας Γιαννίρης

Φώτης Μπίμπασης

Άρης Στρατάκος

Ελένη Τσιομίδου

Αγλαϊα Αργυρούδη